De tre, der er i alderen 16-17 år, kørte galt i bilen, da de nåede til Svanelundsvej i Hjørring. Her er der opsat en del chikaner på vejen for at holde farten nede på strækningen. Men det kombineret med at ingen af de unge har kørekort og alle var berusede, var for stor en mundfuld for de ulovlige bilister. De kørte ind i en af chikanerne, og dermed stoppede turen. Det skete ved 4.30-tiden. De tre unge drenge, der alle er fra Hjørring, sigtes nu for at have kørt bil uden kørekort og for spirituskørsel. Det er op til bilens ejer, hvorvidt han vil melde sønnen for brugstyveri af bilen. Der skete ingen personskade, men en del materiel skade i forbindelse med uheldet.

Opsummering:
Tre unge drenge var knap så smarte, som de måske selv syntes, da de mandag aften drak sig fulde og derefter snuppede en bil fra en af de unges far.